Ο προαθλητικός έλεγχος περιλαμβάνει:
Λήψη αναλυτικού οικογενειακού αναμνηστικού με έμφαση σε περιστατικά καρδιακής ανεπάρκειας, μυοκαρδιοπαθειών (π.χ. διατατική ή υπερτροφική μυοκαρδιοπάθεια), ή αιφνίδιου και ανεξήγητου θανάτου σε μέλη της οικογένειας του/της εξεταζόμενου ιδιαίτερα σε μικρές ηλικίες,
Λήψη αναλυτικού ατομικού αναμνηστικού με έμφαση σε περιστατικά απώλειας συνείδησης – λιποθυμίας – συγκοπής, παρελθούσης μυοκαρδίτιδας, ή την εμφάνιση συμπτώματος όπως πόνος στο θώρακα, δύσπνοια, εφίδρωση, ζάλη ή αισθήματος παλμών κατά τη διάρκεια σωματικής άσκησης ή ηρεμίας,
Φυσική Εξέταση του/της εξεταζόμενου η οποία περιλαμβάνει την ακρόαση των πνευμόνων, της καρδιάς, τη μέτρηση της αρτηριακής πίεσης και του κορεσμού του αίματος σε οξυγόνο,
Ηλεκτροκαρδιογράφημα,
Υπέρηχο Καρδιάς (Τρίπλεξ) – αν κριθεί απαραίτητο
Περεταίρω αναίμακτες (π.χ. μαγνητική τομογραφία καρδιάς, holter ρυθμού, δοκιμασία κόπωσης) ή επεμβατικές (π.χ. στεφανιογραφία ή ηλεκτροφυσιολογική μελέτη) διαγνωστικές εξετάσεις σε ειδικές περιπτώσεις.